Mariagerfjord Kommune

Mariagerfjord Kommune er en kommune i den sydøstlige del af Himmerland under Region Nordjylland med 41.541 indbyggere (2026), hvis største byer er Hobro, Hadsund, Arden og Mariager. Kommunen har et areal på 723.63 km². Strukturreformen 2007 Mariagerfjord Kommune opstod ved sammenlægning af: Mariager Kommune (undtagen Havndal Valgdistrikt) Arden Kommune Hadsund Kommune Hobro Kommune Hvilsom Skoledistrikt (Aalestrup Kommune) Hannerupgård ejerlav (Nørager Kommune) Forligspartierne havde krævet en folkeafstemning i Hvilsom Skoledistrikt, og denne faldt ud til fordel for Mariagerfjord med et flertal på 60%. Det var derudover på tale at optage hele Nørager Kommune, men man besluttede kun at ville optage Hannerup. Mariager Kommune-delen indgik i Mariagerfjord Kommune efter to folkeafstemninger: Efter den første afstemning, der i kommunen som helhed viste flertal for Mariagerfjord frem for den af byrådsflertallet anbefalede tilslutning til Randers Kommune, krævede – og fik – byrådspolitikere fra Havndal Valgdistrikt endnu en folkeafstemning blot for dette distrikt. Ved kommunens oprettelse fastslog Indenrigsministeriet, at navnet skulle være Mariagerfjord (i et ord), skønt Mariager Fjord altid har været stavet i to ord. Den 15. november 2005 blev kommunalbestyrelsen valgt med Socialdemokraten H.C. Maarup som formand for sammenlægningsudvalget og kommunens første borgmester. Byer Kommunen har 41.541 indbyggere (2026). Mariagerfjord Rådhus Rådhuset i Mariagerfjord Kommune er ikke samlet på en adresse. Siden kommunesammenlægningerne har de fire gamle rådhuse haft et administrativt fagområde hver for sig. Hadsund Rådhus - Sundhed og omsorg, byrådssalen, økonomi og personale, sundhed og ældre, borgerservice, psykiatri og handicap. Hobro Rådhus - Arbejdsmarked, borgerservice, borgmesterkontor, MED Administrationen, og strategi og udvikling. Mariager Rådhus - Børn og familie, dagtilbud, kultur og fritid. Arden Rådhus - Teknik og miljø. Politik Valg Byråd 2026-2029 Byråd 2022-2025 Byråd 2018-2022 Byråd (2014-2017) Byrådet har syv stående udvalg med nedenstående formænd: Mogens Jespersen (V), borgmester og formand for økonomi Per Husted (A), 1. Viceborgmester Per Lynge Laursen (V), 2. Viceborgmester Svend Madsen (V), formand for børn og familie Jørgen Hammer Sørensen (O), formand for teknik og miljø Mette Riis Binderup (A), formand for sundhed og omsorg Jørgen Pontoppidan (V), formand for kultur og fritid Finn Cilleborg (A), formand for udvalget for arbejdsmarked Byråd (2010-2013) Byrådet havde syv stående udvalg med nedennævnte formænd: H.C. Maarup (S), borgmester og formand for økonomi Carsten Brandt Andersen (V), 1. Viceborgmester Mette Riis Binderup (S), 2. Viceborgmester Mogens Jespersen (V), 3. Viceborgmester og formand for børn og familie Preben Christensen (S), formand for teknik og miljø Poul Bergmann (S), formand for sundhed og omsorg Jørgen Pontoppidan (V), formand for kultur og fritid Karen Østergaard (S), formand for børn og unge Finn Cilleborg (S), formand for udvalget for arbejdsmarked Borgmestre Byroller Hovedbyer Hadsund og Hobro er begge udpeget som hovedbyer. Det sker på baggrund af, at man mener, at den største del af bosætningen og befolkningsudviklingen vil ske i de to byer. Hovedbyerne indeholder flere forskellige boligtyper og ejerformer. Det er også kun i hovedbyerne, at der kan opføres støttet boligbyggeri. Hobro og Hadsund har begge en bred erhvervsudvikling. Bosætningsbyer Als, Arden, Assens, Mariager, Sønder Onsild, Valsgård og Vebbestrup er udpeget som bosætningsbyer. De syv byer indeholder hver en grundlæggende dagligvareforsyning, skole og en børnehave. Øvrige byzonebyer Astrup Oue, Rostrup, Skelund, Veddum og Øster Hurup er udpeget som øvrige byzonebyer. Disse byer er den mindste form for byer i kommunen, hvor der kan ske en byudvikling. Kommunen udlægger derfor kun et mindre arealramme til byudvikling. Landsbyer I Mariagerfjord Kommune er der 45 landsbyer. Kun 8 landsbyer har mere end 200 indbyggere og betragtes derfor som byer ifølge Danmarks Statistik. Landsbyerne er alle beliggende i landzoner og der kan derfor kun ske en mindre udbygning indenfor landsbyafgrænsningen. De største landsbyer over 200 indbyggere er Døstrup, Handest, Hvilsom, Hvornum, Norup, Rold, Visborg og Øster Doense. Kultur I Mariagerfjord Kommune kan man opleve disse kulturelle og historiske steder. Det Røde Pakhus, Hobro Mariagerfjord Bibliotekerne Hadsund KulturCenter Hobro Medborgerhus Ishuset, Hobro Kulturhuset, Arden Filmteatret, Hobro Bio 1+2, Hadsund Mariager filmklub Danmarks Saltcenter, Mariager Gasmuseet, Hobro Fyrkat, Hobro Cirkusmuseet, Rold Hadsund Egns Museum Lystfartøjsmuseet, Hobro Hobro Museum Havnø Mølle Mariager Museum Radio MFK - radiostationen der sender til Mariagerfjord Kommune og omegn. Kan modtages på FM 93,7 MHz og online. Venskabsbyer – Falköping, Sverige – Lier, Norge – Kokemäki, Finland – Klepp, Norge – Boleslawiec, Polen – Bábolna, Ungarn – Viesite, Letland Kilder Statistikbanken Tabel FOLK1